29.12.98 De Europæiske Fællesskabers Tidende L 352/1 (Retsakter hvis offentliggørelse er obligatorisk) RÅDETS FORORDNING (EF) Nr. 2797/98 af 17. december 1998 om udskiftning af bilaget til forordning (EF) nr. 1255/96 om midlertidig suspension af den fælles toldtarifs autonome toldsatser for visse industri- og landbrugsprodukter RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 28, under henvisning til forslag fra Kommissionen, og ud fra følgende betragtninger: Det er i Fællesskabets interesse at foretage hel eller delvis suspension af den fælles toldtarifs autonome toldsatser for en række nye produkter, der ikke er anført i bilaget til forordning (EF) nr. 1255/96 ()); produkter i nævnte forordning, for hvilke det ikke læn- gere er i Fællesskabets interesse at opretholde suspensio- nen af den fælles toldtarifs autonome toldsatser, og som er fritaget for told efter GATT-aftalen, eller hvis beskri- velse må ændres på grund af den tekniske udvikling, bør udgå af listen i bilaget til nævnte forordning; af klarhedshensyn bør de produkter, hvis beskrivelse må ændres, betragtes som nye produkter; som følge af det store antal ændringer, der får virkning fra den 1. januar 1999, og for at skabe klarhed for brugerne, bør bilaget til forordning (EF) nr. 1255/96 udskiftes fuldstændigt — UDSTEDT FØLGENDE FORORDNING: Artikel 1 Bilaget til forordning (EF) nr. 1255/96 erstattes af bilaget til nærværende forordning. Den fælles toldtarifs auto- nome toldsatser for disse produkter suspenderes til den sats, der er anført ud for de enkelte produkter. Artikel 2 Denne forordning træder i kraft på dagen for offentliggø- relsen i De Europæiske Fællesskabers Tidende. Den anvendes fra den 1. januar 1999, Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 17. december 1998. (!) EFT L 158 af 29.6.1996, s. 1. Forordningen er senest ændret ved forordning (EF) nr. 1359/98 (EFT L 186 af 30.6.1998, s. 1). På Rådets vegne W, MOLTERER Formand